Diari Oficial de la Generalitat Valenciana


Sumari del DOGV 8978, del 18-12-2020 (2020/10807)

Informació pública de l'aprovació de l'informe ambiental i territorial estratègic de la modificació puntual número 2 del Pla general d'ordenació urbana.
--------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10612


Data del document
:   15-12-2020

Organisme emissor
:   Ajuntament de Navajas

Tipus de document
:   Anunci

Descriptors 

:   * Navajas
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 2 del Pla general d'ordenació urbana. [2020/10802]  
Als efectes establits en l'article 51.7 de la LOTUP, es publica l'extracte de l'aprovació per unanimitat de la proposta de resolució per part de la Comissió d'Avaluació Ambiental i Estratègica Municipal de data 17 d'agost de 2020, el text complet del qual pot consultar-se en la pàgina web de l'Ajuntament de Navajas: www.navajas.es  
  
Primer. Concloure que la proposta de modificació puntual detallada del Pla general per a canvi d'ús dotacional no té efectes significatius sobre el medi ambient i el territori, conforme amb els criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
  
Segon. Emetre un informe ambiental i territorial estratègic, corresponent al procediment simplificat d'avaluació ambiental i territorial estratègica de la modificació puntual núm. 2 del PGOU de Navajas, per considerar que no té efectes significatius negatius sobre el medi ambient. Correspon continuar la tramitació conforme amb el capítol III (art. 57 i següents de la LOTUP, amb el compliment de les següents determinacions:  
a) Sol·licitar un informe durant el tràmit d'exposició pública a:  
- La modificació altera la zonificació o ús urbanístic de zones verdes previstes en el planejament vigent, per la qual cosa es requerirà un dictamen del Consell Jurídic Consultiu de la Comunitat Valenciana previ a l'aprovació definitiva de la modificació.  
- La modificació té per objecte l'ampliació d'un equipament educatiu, per la qual cosa es precisarà un informe del departament de la Generalitat competent en infraestructures educatives. No obstant això, s'entén que la finalitat d'aquest informe està implícita en l'aprovació del projecte d'ampliació del col·legi per part de la Conselleria.  
b) Respecte d'incidència en el paisatge:  
D'acord amb l'article 6.4.b de la LOTUP, es determina que la modificació del pla no té incidència en el paisatge, per la qual cosa no és exigible un estudi d'integració paisatgística.  
c) Introduir en la proposta de modificació puntual:  
- Mesures per a garantir la coherència i continuïtat de la infraestructura verda urbana, ampliar-la amb el sòl dotacional resultant entre el col·legi i el pavelló qualificat d'espai públic (EL), juntament amb la nova zona verda (AL/1) al voltant del pavelló. Aquest espai lliure (EL) no podrà modificar el seu ús amb destinació a comunicacions, xarxa viària (RV) o aparcament (AV).  
- Es modificarà el pla d'ordenació OE-02, sumant la nova zona verda Al/1 i mantenint l'espai lliure (EL) entre el centre educatiu i el pavelló (abans JL/2).  
- Es modificarà el pla ZON-1 i ZON-2N, precisant l'ús d'espai lliure (EL) per al sòl dotacional entre el centre educatiu i el pavelló (abans JL/2).  
- La justificació que l'espai lliure i la nova zona verda proposta al voltant del pavelló compleixen les condicions establides en l'apartat III.3. Condicions funcionals i dimensionals de les zones verdes públiques, de l'annex IV de la LOTUP. La zona verda ha de posseir condicions apropiades per a la plantació d'espècies vegetals en almenys un 50 % de la superfície. El tractament de l'espai lliure i la zona verda com a àrees d'estada i àrea de joc que possibiliten la trobada, el passeig i la relació social entre els ciutadans, al servei dels equipaments (que poden ser concebuts com a espais públics flexibles que eventualment poden albergar altres usos).  
  
Tercer. Conforme amb l'article 51.7 de la LOTUP, incloure l'informe ambiental i territorial estratègic en la documentació de l'instrument de planejament urbanístic a l'efecte de posar-lo en coneixement de l'òrgan promotor i l'òrgan substantiu per a la continuació de la tramitació urbanística, d'acord amb el capítol següent d'aquesta llei.  
Quart. Donar compte del contingut de la resolució d'informe ambiental i territorial estratègic pel procediment simplificat als interessats que apareguen en la tramitació ambiental d'aquesta actuació.  
  
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP i en la pàgina web municipal.  
  
Sisé. D'acord amb l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
  
Seté. D'acord amb els articles 57 i 58 de la LOTUP, una vegada evacuat per la Comissió d'Avaluació Ambiental el corresponent informe ambiental i territorial estratègic favorable, pertoca sotmetre a informació pública l'expedient durant un període de 45 dies, i publicar l'acord en el Diari Oficial de la Generalitat Valenciana i en un diari no oficial d'àmplia difusió en la localitat.  
  
Huité. La resolució de l'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, corresponguen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Navajas, 15 de desembre de 2020.- L'alcaldessa: Patricia Plantado Navarro.